नगर के सामुदायिक स्वास्थ्य केंद्र का बुधवार को जिले के प्रभारी मंत्री रुस्तम सिंह द्वारा निरीक्षण किया गया। जिसमें उन्हें अस्पताल में जमीन पर प्रसूताएं महिलाएं लेटी मिली। प्रसूताओं की सहयोगी महिलाओं ने मंत्री को कई समस्याएं सुनाई। इसके बाद बीएमओ ने सफाई दी तो प्रभारी मंत्री ने बीएमओ को फटकार लगाते हुए कहा कि मुझे आप सफाई मत दो। मैं जानना चाहता हूं कि किसी को नीचे सोने का क्या शौक होता है। इसके बाद मंत्री ने अस्पताल के वार्डों में कूलर लगवाने की निर्देश बीएमओ को दिए। वहीं सीएमएचओ ने भी बीएमओ को आड़े हाथों लेते हुए कहा कि यहां आखिर कूलर क्यों नहीं लगे हैं। महिलाओं को उमस व गर्मी से परेशानी उठानी पड़ रही है।